*Jézus így válaszolt neki: „Aki ebből a vízből iszik, ismét megszomjazik,*

*de aki abból a vízből iszik, amelyet én adok neki, soha többé meg nem szomjazik, mert örök életre buzgó víz forrásává lesz benne.”* Jn 4,13-14

Aki természetes vizet iszik, újból megszomjazik. Ezt mindenki tudja. Jézus tehát itt másról fog beszélni, mint a természetes víz.

Mit tudhatunk meg erről a különleges vízről?

Jézus adja. Neki van ebből és kellő tekintéllyel rendelkezik arra is, hogy tovább adja.

A víz olyan tulajdonságokkal rendelkezik, amelyekkel a természetes víz nem. Nevezetesen: egyszer kell inni belőle és eltűnik a szomjúság.

Örök életre vezet és forrássá válik. A különleges vízből fakadó forrás pedig ugyanazt a vizet adja tovább.

Ez az élő víz maga Jézus Krisztus. Ő vezet az örök életre, és aki megtapasztalta, tovább fogja adni másoknak is. De a továbbadott is maga Jézus lesz! Vadon Gyula